四月底舉行嘅美國俄亥俄州玻璃城馬拉松（Glass City Marathon），原本帶頭嘅Samantha Bluske，跑到21英里（即大概34Km）分叉路嗰陣，竟然被踩住單車嘅工作人員帶錯路，足足跑多咗半英里（1/2 mile，即800米）大會先發覺，拿拿臨call佢哋返轉頭。結果，Samantha比其他人跑多咗1英里（即1.6km），不過仍然以2小時47分20秒嘅成績奪得冠軍，仲打破埋呢個比賽嘅紀錄。
Samantha勁嘅地方，在於佢畀人老點之後，一啲都無洩氣。Samantha話，佢嘅動力源於冠軍嘅2000美元獎金。因為呢筆錢對佢呢啲90後嘅學生係巨款！
不過可惜嘅係，Samantha距離入選奧運代表嘅資格2小時43分仲三分幾鐘，照計扣番嗰1.6Km，應該實食無黐牙。
睇怕呢單新聞應該仲有下文。